钦定古今图书集成/明伦汇编/宫闱典/第003卷 > 荆川稗篇 > 《后妃传叙》周书
## 钦定古今图书集成/明伦汇编/宫闱典/第003卷 > 荆川稗篇 > 《后妃传叙》周书

《书》纪有虞之德载釐降二女《诗》述文王之美称刑于
寡妻是知婚姻之道男女之别实有国有家者之所
慎也。自三代迄于魏晋兴衰之数得失之迹备乎传
记故其详可得闻焉。若𡞲纳以德防闲以礼大义正
于宫闱王化行于邦国则坤仪式固而鼎命惟永矣。
至于邪僻既进法度莫修冶容迷其主心私谒蠹其
“朝政，则风化凌替而宗社不守矣。”夫然者，岂非皇王
之龟鉴与？周氏率由姬制，内职有序。太祖创基，修衽
席以俭约；高祖嗣历，节情欲于矫枉。宫闱有鱼贯之
美，戚里无私溺之尤：可谓得人君体也。宣皇外行其
志，内逞其欲，溪壑难满，采择无厌；恩之所加，莫限厮
皂；荣之所及，无隔险诐。于是升兰殿而正位，践椒庭
而齐体者，非一人焉；阶房帷而拖青紫，承恩幸而拥
玉帛者，非一族焉。虽辛癸之荒淫，赵、李之倾惑，曾未
足比其髣髴也。民厌苛政，弊事实多，太祖之祚忽诸，
特由于此。故叙其事，以为《皇后传》云。